फोटो शेयर कर दी जानकारी, बोलीं- अभी 6 किलो और कम करने है
Gauahar Khan Weight Loss Journey - Shared Photo On Social Media. गौहर खान ने सोशल मीडिया पर पोस्ट कर बताया है कि उन्होंने मां बनने के बाद 10 दिनों में ही 10 किलो वजन घटा लिया है। उन्होंने वेट लूज करने के बाद अपनी फोटो भी शेयर की है। 10 मई  को गौहर खान ने बेटे को जन्म दिया था
हाल ही में गौहर खान ने सोशल मीडिया पर पोस्ट कर बताया है कि उन्होंने मां बनने के बाद 10 दिनों में ही 10 किलो वजन घटा लिया है। उन्होंने वेट लूज करने के बाद अपनी फोटो भी शेयर की है। 10 मई को गौहर खान ने बेटे को जन्म दिया था।
डिलीवरी के बाद 10 दिनों में घटाया 10 किलो वजन: गौहर 
उन्होंने फोटो शेयर करते हुए लिखा- मैंने डिलीवरी के बाद 10 दिनों में 10 किलो वजन कम किया है। हालांकि, उन्होंने अपनी वेट लॉस जर्नी के बारे में कुछ नहीं बताया। उन्होंने फोटो के साथ ये भी लिखा है कि अभी उनका टारगेट पूरा नहीं हुआ है और उन्हें 6 किलो वजन और कम करना है। इस फोटो में गौहर सिंपल पैजामा और टी-शर्ट में नजर आ रही हैं।
मदर्स डे पर बेटे के साथ शेयर की थी फोटो 
इससे पहले गौहर खान ने 15 मई को अपने बेटे के साथ फोटो शेयर की थी। फोटो के साथ उन्होंने लिखा था- रात के 12 चुके हैं। नई मां के तौर पर ये मेरा पहला मदर्स डे है। मेरे पास मदर्स डे के लिए तैयार होने तक का भी समय नहीं था। मैं आप सभी के प्रति शुक्रगुजार हूं कि आप लोगों ने मेरे लिए इतनी दुआ की।
मेरी मां ने मुझे मदर्स डे पर विश किया: गौहर 
उन्होंने आगे लिखा था- अपने बच्चे को अपनी गोदी में ले पाना ही मेरे लिए सबसे बड़ी ब्लेस्सिंग है। हर साल मैं अपनी मां के लिए मदर्स डे पर पोस्ट शेयर किया करती थी। लेकिन, ये साल मेरे लिए बहुत खास है। इस साल मेरी मां ने मुझे मदर्स डे पर विश किया था।
गौहर ने 25 दिसंबर 2020 को जैद दरबार से की थी शादी
25 दिसंबर 2020 को गौहर और जैद ने मुंबई आईटीसी ग्रैंड मराठा होटल में निकाह किया था। गौहर और जैद के बीच 12 साल के अंतर की वजह से उस वक्त यह शादी बेहद सुर्खियों में थी। कपल की लव स्टोरी किसी फिल्म से कम नहीं थी।
जैद ने पहली बार गौहर को एक ग्रोसरी शॉप में देखा था, जिसके बाद उन्होंने गौहर को मैसेज करके मिलने की इच्छा जताई थी। दोनों के रिश्ते की शुरुआत दोस्ती से हुई, लंबे समय तक एक-दूसरे को डेट करने के बाद कपल ने शादी का फैसला लिया।